
Contract de achiziţie publică de servicii 
Nr. [numărul Contractului] din data [zz/ll/aaaa]

1. Preambul

Prezentul Contract de achiziţie publică de produse, (denumit în continuare „Contract”), s-a încheiat având în vedere prevederile din Legea nr. 98/2016 privind achiziţiile publice (denumită în continuare „Legea nr. 98/2016”), precum şi orice alte prevederi legale emise în aplicarea acesteia încheiat în data de [zz/ll/aaaa], între:
UNIVERSITATEA "Alexandru Ioan Cuza" cu sediul în Iași B-dul Carol I nr. 11, Tel.032-201047, Fax 201117, cod fiscal nr.4701126, cont ......................................... deschis la Trezoreria Iași, reprezentată prin RECTOR, Prof. univ. dr. Liviu-George MAHA și Director financiar-contabil ec. Liliana IFTIMIA, în calitate de AUTORITATE CONTRACTANTĂ pe de o parte,
și

SC …………… SRL cu sediul în ………………, telefon: ………. email ........,înregistrată la Registrul Comerțului sub nr. ………, CUI ………., cont …….. deschis la Trezoreria …….reprezentată legal prin ……………., în calitate de CONTRACTANT" și care,

având în vedere că:
· Autoritatea contractantă a derulat procedura proprie având ca obiect achiziția de Servicii de design expozitional muzeal, inițiată prin publicarea pe pagina web a UAIC Iasi a Invitatiei de participare nr_________________
· Prin Nota de atribuire nr. _________din data de _______Autoritatea contractantă a declarat câștigătoare Oferta contractantului _________________ si au convenit încheierea prezentului Contract.
2. Definiţii
2.1 În prezentul contract următorii termeni vor fi interpretaţi astfel:

a. contract – reprezintă prezentul contract  şi toate Anexele sale. 

b. autoritate contractantă  şi contractant  - părţile contractante, aşa cum sunt acestea numite în prezentul contract;

c. preţul contractului - preţul plătibil contractantului de către autoritatea contractantă, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. produse - echipamentele, sistemele interactive, panourile, orice alte bunuri, cuprinse în anexa/anexele la prezentul contract, pe care contractantul se obligă, prin contract, să le furnizeze autorității contractante în cadrul serviciilor prestate conform contractului;

e. servicii - activităţi a căror prestare fac obiectul contractului;

f. subcontractant-orice operator economic care nu este parte a unui contract de achiziție publică și care prestează, execută și/sau furnizează anumite părți ori elemente ale lucrărilor sau ale construcției ori îndeplinesc activități care fac parte din obiectul contractului de achiziție publică, răspunzând în fața contractantului de organizarea și derularea tuturor etapelor necesare în acest scop

g. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

h. zi - zi calendaristică; an - 365 de zile. Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.
            3. Interpretare

3.1 În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.

3.2 Termenul "zi" sau "zile" sau orice referire la zile reprezintă zile calendaristice dacă nu se specifică în mod diferit.
4. Obiectul principal al contractului
4.1 Contractantul se obligă să presteze Servicii de design expozițional,  proiectare și execuție privind amenajarea spațiilor interioare: hol de intrare și 9 săli destinate expoziției permanente a Muzeului de Istorie Naturală, dupa cum urmeaza:
	
	SERVICII DE DESIGN EXPOZITIONAL

	1
	Prestarea serviciilor de proiectare pentru realizarea conceptului artistic

	2
	Servicii de amenajare si dotare cu produse si materiale pentru punerea în operă (execuția) a conceptului artistic


5. Prețul contractului
5.1 Preţul maxim convenit pentru îndeplinirea contractului, plătibil contractantului de către autoritatea contractantă, pentru serviciile prestate de acesta este de .... …. lei,  la care se adaugă …. lei reprezentând TVA, astfel: 
	Nr crt
	Denumire lot
	Valoare lei fara TVA
	Valoare lei cu TVA

	
	SERVICII DE DESIGN EXPOZITIONAL
	
	

	1
	Prestarea serviciilor de proiectare pentru realizarea conceptului artistic
	
	

	2
	Servicii de amenajare si dotare cu produse si materiale pentru punerea în operă (execuția) a conceptului artistic
	
	

	
	TOTAL VALOARE
	
	


6. Durata contractului
6.1  Durata prezentului Contract începe de la data semnării contractului de ambele părți şi se finalizează la data îndeplinirii obligaţiilor contractuale aflate în sarcina Părţilor.
6.2 Durata de realizare a Fazei 1 (servicii de proiectare pentru realizarea conceptului artistic) este de maximum 60 zile de la data semnării contractului.

Definitivarea Fazei 2 (punerea în operă, execuția conceptului artistic) trebuie să se realizeze până, cel mai târziu, la data de 5 decembrie, 2025.
7.Executarea contractului

7.1 Executarea contractului începe după semnarea contractului de către ambele părți.
8.Documentele contractului
8.1.Documentele contractului sunt:
(i) Caietul de sarcini;

(ii) Propunerea tehnică;

(iii) Propunerea financiară;

(iv) Dovada constituirii garanției de bună execuție;
iv) Anexa Convenţie privind  securitatea  şi  sănătatatea în  muncă;

v)  Anexa Convenţie privind  situaţiile  de  urgenţă (apararea  împotriva  incendiilor  şi  protecţiei  civile)

vi) acte adiţionale, care vor deveni anexe la contract, pe măsura producerii lor.

9.Obligaţiile principale ale contractantului
9.1 Contractantul are următoarele obligații:
· să presteze serviciile pe întreaga perioadă de derulare a contractului, la standardele şi performanţele prezentate în oferta sa, anexă la contract și în conformitate cu caietul de sarcini;

· să presteze serviciile ce fac obiectul prezentului contract conform art. 6.2.

· de a executa serviciile prevăzute în contract cu profesionalismul și promptitudinea cuvenite angajamentului asumat și în conformitate cu oferta depusă, cu respectarea normelor tehnice în vigoare.

· să presteze serviciile, să asigure resursele umane, materialele, echipamentele și orice alte asemenea, fie de natură provizorie, fie definitivă, în vederea îndeplinirii obligațiilor contractuale.

· este pe deplin responsabil pentru execuţia serviciilor în conformitate cu termenele de prestare convenite.

· de a încheia în termen de 5 zile de la semnarea contractului, o asigurare de răspundere civila profesionala, ce va cuprinde toate riscurile ce ar putea apărea privind serviciile prestate, echipamentele, personalul propriu, precum și daunele sau prejudiciile aduse către terțe persoane fizice sau juridice și o va menține în vigoare pe toată durata derulării prezentului contract, conform art. 31 din Legea 10/1995 cu modificările și completările ulterioare.

Asigurarea de răspundere civilă profesionala se va emite de către o agenție de asigurare autorizata și se va prezenta Achizitorului în original, însoțita de dovada plații primei de asigurare și de condițiile de asigurare.

Contravaloarea primelor de asigurare va fi suportata de către contractant. Limita de răspundere asigurată prin poliță de asigurare de risc profesional va fi egală cu valoarea prezentului contract de servicii. 
Contractantul are obligația de a prezenta polița sau polițele de asigurare și recipisele pentru plata primelor curente (actualizate).

Contractantul va avea obligația de a extinde asigurarea de răspundere profesională pana la semnarea Provesului Verbal de Recepție.
9.2 In conformitate cu prevederile Legii 139/2022, contractantul are obligatia de a emite facturi electronice si de a le transmite autoritatii contractante prin sistemul national privind factura electronica RO e-factura. 

9.3 In conformitate cu prevederile Legii 139/2022, contractantul are obligatia de a emite facturi electronice si de a le transmite autoritatii contractante prin sistemul national privind factura electronica RO e-factura. 

9.4 Contractantul se obligă să presteze serviciile, să asigure resursele umane, materialele şi orice alte asemenea, fie de natură provizorie, fie definitivă, în vederea îndeplinirii obligaţiilor contractuale.

9.5  Contractantul este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

9.6. Contractantul  se obligă să presteze serviciile ce fac obiectul prezentului contract  în perioada precizată la art. 6.2.
9.7 Contractantul va desemna o persoană responsabilă de derularea contractului care să asigure logistica, suportul tehnic, material și uman astfel încât obiectivul contractului să poată fi atins. 
9.8 Contractantul se obligă să despăgubească autoritatea contractantă,  împotriva oricăror:
· reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de produsele, materialele, instalaţiile sau utilajele folosite pentru sau în legătură cu produsele achiziţionate, şi

-  daune-interese, costuri, taxe şi cheltuieli de orice natură, aferente, determinate de culpa exclusivă a contractorului, cu excepţia situaţiei în care o astfel de încălcare rezultă din respectarea caietului de sarcini întocmit de către autoritatea contractantă.
9.9 Contractantul este pe deplin responsabil pentru execuţia serviciilor în conformitate cu  cerințele specifice din caietul de sarcini. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toata durata contractului.
9.10 Contractantul răspunde de respectarea normelor de sănătate și securitate în muncă P.S.I. și protecția mediului specifice activității desfășurate, fără a periclita viața sau sănătatea oamenilor sau a aduce prejudicii materiale.

9.11 Contractantul îşi asumă şi toate celelalte responsabilităţi care rezultă din celelalte clauze ale prezentului contract şi care nu au fost enumerate în prezentul capitol.
      10. Obligaţiile principale ale autorității contractante
10.1 Autoritatea contractanta nu acorda avans contractantului. Platile se vor face esalonat, dupa cum urmeaza: 
-
Pentru faza  1 ( etapele 1.1-1.3) - Prestarea serviciilor de proiectare pentru realizarea conceptului artistic- plata se va face dupa semnarea fara obiectiuni, de catre comisia de receptie a Procesului verbal de receptie a documentatiei tehnice. 

-
Pentru faza  2 ( etapele 2.1-2.8) - Servicii de amenajare și dotare cu produse și materiale pentru punerea în operă (execuția) a conceptului artistic- plata se va face esalonat, conform graficului de plata prin corelare cu graficul de prestare a serviciilor si predare livrabile , incluse in oferta. 

În conformitate cu prevederile Legii 139/2022, contractantul are obligația de a emite facturi electronice și de a le transmite autoritătii contractante prin sistemul național privind factura electronică RO e-factura.

Termenul de plată este:

a) 15 de zile calendaristice de la data la care factura electronică este disponibilă spre descărcare de către Autoritatea Contractantă din sistemul RO e-factura, dacă recepția serviciilor este anterioară acestei date; 

b) 15 de zile calendaristice de la data recepției serviciilor dacă factura electronică este disponibilă spre descărcare de către Autoritatea Contractanta din sistemul RO e-factura, la data receptiei ori anterior acestei date., cu precizarea, in factura fiscala emisa, a codului CPV 92521100-0- Servicii de expozitie in muzee.
În cazul în care factura are elemente greşite şi/sau greşeli de calcul identificate de Autoritatea Contractantă, şi sunt necesare revizuiri: se vor aplica dispozițiile O.U.G. 120/2021, plata urmând a fi realizată în baza facturii corectate, în condițiile precizate mai sus.
În cazul în care sunt necesare clarificări suplimentare sau alte documente suport din partea Contractantului termenul de 30 de zile pentru plată se suspendă. 

Repunerea în termenul de plată se face după primirea de către Autoritatea Contractantă a clarificărilor, documentelor suport de la Contractant.
10.2 Plata se face în lei în contul contractantului ………. deschis la Trezoreria …………….
10.3 Autoritatea contractantă se angajează să  comunice contractantului toate informațiile  necesare acestuia  în vederea îndeplinirii obligațiilor contractuale. 
11. Caracterul de document public 

11.1. Accesul persoanelor la informaţiile din contract se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.    
12. Drepturi de proprietate intelectuală

12.1. Contractantul prin semnarea contractului cesioneaza autoritatii contractante, în mod exclusiv toate drepturile de proprietate intelectuala asupra documentatiei elaborate si predate de catre contractant în executarea acestui contract, acestea devenind proprietatea autoritatii contractante. Contractantul se obliga sa livreze aceste documente, în original, autoritatii contractante şi sa nu le utilizeze pentru alte scopuri decât cele prevazute în acest contract, cu exceptia cazului în care autoritatea contractanta îl autorizeaza în scris în acest sens..

 12.2. Orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obținute în executarea sau ca urmare a executării acestui contract, cu excepția cazurilor în care astfel de drepturi sunt preexistente contractului, vor fi proprietatea autoritatii contractante, care le poate utiliza, publica sau transfera după cum consideră necesar, fără nici un fel de limitare geografică sau de altă natură. 

12.3. Contractantul va trata toate documentele şi informațiile primite în legătură cu contractul ca având caracter confidențial şi – cu excepția cazurilor în care acest lucru este necesar pentru buna derulare a contractului şi atingerea obiectivelor acestuia - nu va publica sau dezvălui orice aspecte ale prezentului contract şi nu va divulga orice informație obținută de la autoritatea contractanta fără acordul prealabil, în scris, al acestuia. De asemenea, nu va utiliza aceste informații şi nu va face referiri la acestea în prestarea unor servicii pentru alții. În cazul în care există divergențe de opinie între contractant şi autoritatea contractanta cu privire la necesitatea publicării/dezvăluirii anumitor informații în scopul derulării contractului, decizia autoritatii contractante în aceste situații este finală şi neapelabilă.

12.4. Contractantul, personalul, sub-contractorii sau agentii acestuia se obliga sa mentina secretul profesional pe întreaga durata a acestui contract şi dupa încetarea acestuia. În acest sens, afara de cazul în care autoritatea contractanta consimte în scris la aceasta, atât contractantul, cât şi personalul, sub-contractorii sau agentii acestuia nu vor comunica oricarei terte parti nici o informatie confidentiala obtinuta sau descoperita pe durata contractului şi nu vor face publice nici o informatie sau recomandare formulata în executarea contractului sau ca rezultat al prestarii serviciilor. De asemenea, contractantul se obliga sa nu utilizeze informatiile furnizate lui sau obtinute pe parcursul derularii contractului şi/sau rezultatele studiilor, testelor şi cercetarilor desfasurate pe parcursul şi în scopul executarii acestui contract într-un mod care aduce sau este de natura a cauza prejudicii autoritatii contractante. 
13.Sancţiuni pentru neîndeplinirea culpabila a obligațiilor
13.1 i) În cazul în care, din vina sa exclusivă, contractantul nu reușește să își îndeplinească obligațiile asumate prin contract, atunci autoritatea contractantă are dreptul de a percepe din prețul contractului, ca penalități, o sumă în cuantum de 0,25% din valoarea în lei a serviciilor neprestate  în termenele specificate în prezentul contract, calculate pro-rata temporis pentru fiecare zi de întârziere până la îndeplinirea tuturor obligațiilor contractuale, valoarea totală a penalităților  neputând depăși suma asupra căreia au fost calculate.
            ii)  În cazul în care autoritatea contractantă, din culpa sa,  nu onorează facturile în termenul stabilit prin clauza 10.1, contractantul are dreptul de a percepe, ca penalități, o sumă echivalentă cu o cotă procentuală din plata neefectuată de 0,06% pentru fiecare zi de întârziere, până la îndeplinirea efectivă a obligațiilor, fără ca valoarea totală a penalităților să poată depăși suma asupra căreia au fost calculate.

13.2 Autoritatea contractanta își rezervă dreptul de a denunța unilateral contractul de prestări servicii, în cel mult 3 de zile de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale în așa măsură încât îndeplinirea contractului respectiv ar fi contrară interesului public. 

13.3 În cazul prevăzut la clauza 13.2, contractantul are dreptul de a pretinde numai plata corespunzătoare pentru partea din contract îndeplinită până la data rezilierii contractului.

13.4 Autoritatea contractantă îşi rezervă dreptul de a renunţa la contract, printr-o notificare scrisă adresată contractantului, fără nici o compensaţie, dacă acesta din urmă se desfiinţeazã sau dacă față de acesta este inițiată procedura falimentului,  cu condiţia ca această anulare să nu prejudicieze sau să afecteze dreptul la acţiune sau despăgubire pentru contractant. În acest caz, contractantul are dreptul de a pretinde numai plata corespunzătoare pentru partea din  contract îndeplinită până la data denunţării unilaterale a contractului.

14. Garanţia de bună execuţie a contractului
14.1 Contractantul  se obligă să constituie garanția de buna execuție a contractului în cuantum de 5% din valoarea fără TVA a contractului, pentru perioada de derulare a contractului. 
Garanţia de bună execuţie se constituie în termen de 5 zile lucrătoare de la semnarea contractului de achiziţie publică. Acest termen poate fi prelungit la solicitarea justificată a contractantului, fără a depăși 15 zile de la data semnării contractului de achiziție publică. 

14.2 Modalităţi de constituire: 

a)virament bancar în contul RO02TREZ4065005XXX000411, Trezoreria Iaşi 

b)instrumente de garantare emise în condiţiile legii astfel: 

i.scrisori de garanţie emise de instituţii de credit bancare din România sau din alt stat; 

ii.scrisori de garanţie emise de instituţii financiare nebancare din România sau din alt stat pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA; 

iii.asigurări de garanţii emise: 

-fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz; 

-fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

c) depunerea la casierie a unor sume în numerar dacă valoarea este mai mică de 5.000 lei 

e) combinarea a două sau mai multe dintre modalitățile de constituire prevăzute la lit a)-c

12.3 În cazul în care garanția de bună execuție este constituită printr-un instrument de garantare, perioada de valabilitate a acestuia trebuie să fie până la data încheierii ultimului proces verbal de recepție a serviciilor. 

12.4. Restituirea garanţiei se va face conform prevederilor art. 154 indice 2, alin. 2  din Legea 98/2016 cu modificările şi completările ulterioare. Garanţia de Bună Execuţie a unei asocieri sau a unui consorţiu va fi emisă în numele asocierii sau consorţiului.
15. Recepţie și verificări.
15.1 Faza 1. Documentația tehnica va fi recepționată de o Comisie numită de Autoritatea Contractantă în acest sens, în cadrul căreia va avea loc o analiza, la care va participa în mod obligatoriu elaboratorul documentației. Susținerea în toate ședințele de avizare/recepție, de către proiectant, a documentațiilor întocmite este gratuită și obligatorie.

Documentația va fi predată atât în format electronic astfel: o memorie USB cu documentația în format PDF semnat și o memorie cu documentația în format electronic editabile (Word, Excel, AutoCad, etc.). 

Documentația va cuprinde și o prezentare 3D a proiectului, ce va fi supusă analizei Comisiei numite de Autoritatea Contractantă.

Documentația predată se analizează de Comisia numită de Autoritatea Contractanta în acest sens, în termen de maximum 10 zile de la data predării acesteia. În cazul constatării a unor lipsuri sau inadvertențe în documentația predată, achizitorul va transmite obiecțiunile cuvenite în limitele temei de proiectare și a obligațiilor asumate de contractant, a normativelor și legilor în vigoare, iar contractantul va transmite, în termen de cel mult 5 zile de la primirea obiecțiunilor, toate notificările și completările necesare, dacă este cazul.

Recepția serviciilor de proiectare se va face pe baza documentației întocmite de contractant după predarea efectiva a acesteia părțile încheind un proces-verbal de predare-primire, având anexat și un borderou cu piesele scrise și desenate, numărul lor și alte date și elemente necesare.

După predarea documentațiilor (inclusiv completările solicitate), acestea vor fi supuse recepției în termen de 5 zile.

Documentația se considera recepționată după analizarea și verificarea acesteia de către Autoritatea Contractantă, pe baza de Proces verbal de recepție.

15.2 Faza 2. Serviciile si livrabilele. Serviciile de amenajare de la 2.1-2.8 si sectiunea 3 din Caietul de sarcini vor fi recepționate separat, în ordinea în care vor fi prestate, de câte o Comisie numită de Autoritatea Contractantă în acest sens, în cadrul căreia va avea loc o analiza, la care va participa în mod obligatoriu elaboratorul documentației. 

Serviciile executate și livrabilele  predate se analizează de Comisia numită de Autoritatea Contractanta în acest sens, în termen de maximum 10 zile de la data executarii/predării. În cazul constatării  unor lipsuri sau inadvertențe  achizitorul va transmite obiecțiunile cuvenite în limitele temei de execuție și a obligațiilor asumate de contractant, a normativelor și legilor în vigoare, iar contractantul  va transmite, în termen de cel mult 5 zile de la primirea obiecțiunilor, toate notificările și completările necesare, dacă este cazul.

La recepția serviciilor de punere în operă se vor avea in vedere serviciile și livrabilele executate/livrate  de contractant după predarea efectiva a acestora, părțile încheind un proces-verbal de predare-primire, având anexat și un borderou cu piesele executate, numărul lor și alte date și elemente necesare.

16. Garantii.

16.1 Echipamente pentru interactivitate mecanică, digitale, figitale

Vor fi livrate, montate și verificate toate echipamentele pentru conținut interactiv (fie digitale, fie mecanice sau figitale).

Tehnologia va putea fi folosită cu ușurință în condițiile unui instructaj de bază asigurat personalului muzeului și va ține cont de programul de lucru intensiv 7/7 și 8/24. În acest sens pentru  echipamentele pentru interactivitate mecanică, digitală, figitale se va  asigura  garanție și mentenanță preventivă de de 24 de luni de la data punerii în funcțiune.

Automatizarile,  interacțiunea de la distanță, precum și posibilitatea de a schimba cu ușurință conținutul digital vor fi avute în vedere.

16.2 Servicii de realizare video-productii 

Tehnologia va putea fi folosita cu usurinta in condițiile unui instructaj de baza asigurat personalului muzeului și va tine cont de programul de lucru intensiv 7/7 și 8/24. În acest sens echipamentele vor asigura o longevitate de 24 de luni de la data punerii în functiune.

Automatizarile, precum și interacțiunea de la distanță cu echipamentele, precum și posibilitatea de a schimba cu usurinta conținutul vor fi avute în vedere.

17. Începere, finalizare, întârzieri.

17.1 - Contractantul are obligaţia de a presta serviciile conform termenelor din prezentul contract.

17.2 - Dacă pe parcursul derulării contractului contractantul constată că, din motive ce nu țin de culpa sa, nu poate respecta termenele sau conditiile de prestare, acesta are obligaţia de a notifica acest lucru, în timp util, autoritatii contractante. Modificarea termenelor sau condiţiilor de prestare asumate se face cu acordul părţilor, prin act adiţional.

17.3 - În afara cazului în care autoritatea contractantă este de acord cu o modificare a condiţiilor de prestare a serviciilor, orice întârziere în îndeplinirea contractului dă dreptul autoritatii contractante de a solicita penalităţi contractantului până la îndeplinirea obligațiilor contractuale.
17.4- Pentru serviciile prestate plățile datorate contractantului de către autoritatea contractantă sunt cele declarate în propunerea financiară, anexă la contract.
18. Amendamente 

18.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

19. Subcontractanţi

19.1 Contractantul are obligaţia, în cazul în care părţi din contract le subcontractează, de a prezenta la încheierea contractului, toate contractele încheiate cu subcontractanţii desemnaţi. Contractele prezentate trebuie să fie în concordanță cu oferta contractantului.

19.2 Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

19.3 (1) Contractantul este pe deplin răspunzător faţă de autoritatea contractantă de modul în care îndeplineşte contractul.

(2) Subcontractantul este pe deplin răspunzător faţă de contractant de modul în care îşi îndeplineşte partea sa din contract.

(3) Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

19.4 Contractantul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului. În vederea implicării unor noi subcontractanți, contractantul va transmite autorității contractante datele de recunoaștere ale acestora, astfel încât aceasta să poată analiza inexistența unor situații de excludere  a subcontractanților propuși.  
20.. Forţa majoră

20.1 Orice eveniment imprevizibil sau inevitabil care împiedică, în parte sau în totalitate, îndeplinirea obligaţiilor contractului, va fi considerat un caz de forţă majoră. 

20.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

20.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.
20.4 Partea contractantă care invocă forţa majoră are obligaţia de a notifica celeilalte părţi, în cel mult 5 zile de la apariţia acesteia, producerea acesteia şi să ia orice măsuri care îi stau la dispoziţie în vederea limitării consecinţelor.

20.5 Dacă forţa majoră acţionează sau se estimează că va acţiona o perioadă mai mare de 10zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

21. Încetarea contractului

21.1 Prezentul contract încetează în următoarele cazuri:

        a) părţile convin de comun acord încetarea contractului;


b) expirarea duratei contractului;


c) prin reziliere, în condiţiile clauzelor din prezentul contract;


d) în cazul procedurilor de  faliment, a retragerii autorizației de funcționare a unuia din contractanți;;


e) prin denunţare unilaterală în condițiile prevăzute de art. art.222 (1) și (2), 223(1) din Legea 98/2016 și a clauzelor  din prezentul contract;


f) prin imposibilitate de executare, în condiţiile art. 20.

21.2. Autoritatea contractantă îşi rezervă dreptul de a rezoluţiona/rezilia Contractul, fără însă a fi afectat dreptul Părţilor de a pretinde plata unor daune sau alte prejudicii, dacă:

(i)Contractantul nu se conformează, în perioada de timp, conform notificării emise de către Autoritatea contractantă, prin care i se solicită remedierea Neconformităţii sau executarea obligaţiilor care decurg din prezentul Contract;

(ii)Contractantul subcontractează părţi din Contract fără a avea acordul scris al Autorităţii contractante;

(iii)Contractantul cesionează drepturile şi obligaţiile sale fără acordul scris al Autorităţii contractante;

(iv)Are loc orice modificare organizaţională care implică o schimbare cu privire la personalitatea juridică, natura sau controlul Contractantului, cu excepţia situaţiei în care asemenea modificări sunt realizate prin Act Adiţional la prezentul Contract, cu respectarea dispoziţiilor legale;

(v)Devin incidente oricare alte incapacităţi legale care să împiedice executarea Contractului;

(vi)Contractantul eşuează în a furniza/menţine/prelungi/reîntregi/completa garanţiile ori asigurările solicitate prin Contract;

(vii)în cazul în care, printr-un act normativ, se modifică interesul public al Autorităţii contractante în legătură cu care se furnizează Produselor care fac obiectul Contractului;

(viii)la momentul atribuirii Contractului, Contractantul se afla în una dintre situaţiile care ar fi determinat excluderea sa din procedura de atribuire;

(ix)în situaţia în care Contractul nu ar fi trebuit să fie atribuit Contractantului deoarece au fost încălcate grav obligaţiile care rezultă din legislaţia europeană relevantă iar această împrejurarea fost constatată printr-o decizie a Curţii de Justiţie a Uniunii Europene;

(x)În cazul în care împotriva Contractantului se deschide procedura falimentului;

(xi)Contractantul a săvârşit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Autorităţii contractante;

(xii)Valorificarea de către Autoritatea contractantă a rezultatelor prezentului contract este grav compromisă ca urmare a întârzierii prestaţiilor din vina Contractantului.

21.3 Contractantul poate rezoluţiona/rezilia Contractul fără însă a fi afectat dreptul Părţilor de a pretinde plata unor daune sau alte prejudicii, în cazul în care:

(i) Autoritatea contractantă a comis erori esenţiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.

(ii) Autoritatea contractantă nu îşi îndeplineşte obligaţiile de plată a produselor prestate de Contractant, în condiţiile stabilite prin prezentul Contract.

21.4 Rezoluţiunea/Rezilierea Contractului în condiţiile pct. 18.2 şi pct. 18.3 intervine cu efecte depline, fără a mai fi necesară îndeplinirea vreunei formalităţi prealabile şi fără a mai fi necesară intervenţia vreunei instanţe judecătoreşti şi/sau arbitrale.

21.5 Prevederile prezentului Contract în materia rezoluţiunii/rezilierii Contractului se completează cu prevederile în materie ale Codului Civil în vigoare.

21.6 În situaţia rezoluţiunii/rezilierii totale/parţiale din cauza neexecutării/executării parţiale de către Contractant a obligaţiilor contractuale, acesta va datora Autorităţii contractante daune-interese cu titlu de clauză penală în cuantum egal cu valoarea obligaţiilor contractuale neexecutate.
22. Soluţionarea litigiilor

22.1 Autoritatea contractantă şi contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

22.2 Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, nulitatea, anularea, rezoluţiunea, rezilierea sau denunţarea unilaterală a contractelor de achiziţie publică se soluţionează de catre instanța competentă de la sediul Autorității contractante.
23. Confidențialitatea informațiilor și protecția datelor cu caracter personal

23.1 O parte contractantă nu are dreptul, fără acordul scris al celeilalte părți de a utiliza informațiile și documentele obținute sau la care are acces în perioada de derulare a contractului, în alt scop decât acela de a-și îndeplini obligațiile contractuale. 

23.2 Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale. 

23.3 Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

23.4 Colectarea, prelucrarea și stocarea/arhivarea datelor cu character personal se vor realiza în conformitate cu prevederile Regulamentului nr. 679 /2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic. 

23.5 Datele cu caracter personal, așa cum sunt clasificate în Regulamentul (UE) 679 / 2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract. 

23.6 Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe. 

23.7 Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.
24. Limba care guvernează contractul
24.1. - Limba care guvernează contractul este limba română.
25. Comunicări

25.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris, prin mijloace electronice de comunicare.

(2) Orice document scris trebuie înregistrat atât în momentul transmiterii cât şi în momentul primirii.

25.2 Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

26. Nulităţi

26.1  Dacă o clauză a acestui contract va fi declarată nulă, celelalte prevederi ale contractului nu vor fi afectate de această nulitate. Părţile convin ca orice clauză declarată nulă sa fie înlocuită printr-o altă clauză care să corespundă cât mai cu putinţă spiritului contractului. În cazul în care, ca urmare a demersurilor făcute de părţi, clauza declarată nulă nu poate fi înlocuită cu una care să corespundă cât mai cu putinţă spiritului contractului, şi această clauză este de esenţa contractului, contractul se va rezilia de plin drept.

27. Legea aplicabilă contractului
27.1 Contractul va fi interpretat conform legilor din România.

